শীতকাল আসতে এখনো অনেক বাকী। কিন্তু এরই মধ্যে বাজারে উঠতে শুরু করেছে শীতকালীন সবজি। কৃষকের ক্ষেতে বিশেষ ব্যবস্থায় উৎপাদিত এসব সবজির দামও অত্যধিক। সময়ে যে শিম ২০ টাকা কেজিদরে পাওয়া যায়, এখন সে শিম বিক্রি হচ্ছে ১৪০ থেকে ১৫০ টাকা। বাজারে এখন খুব ছোট আকারের যেসব ফুলকপি ৪০ থেকে ৫০ টাকা পিসদরে বিক্রি হচ্ছে তারচেয়ে ১০ গুণ বড় ফুলকপি শতিকালে পাওয়া যাবে ২০ থেকে ২৫ টাকায়। একই অবস্থা বাধাকপির ক্ষেত্রেও। আগাম জাতের একেকটি বাধাকপি বর্তমানে বিক্রিহচ্ছে ৪০ থেকে ৫০ টাকায়। ভরা মওসুমে এসব কপি মিলবে ১৫ থেকে ২০ টাকায়।